พ่อดิฉันมีอาการยึดตัวเองเป็นศูนย์กลาง ต้องการการยกยอชื่นชม ไม่ว่าจะทำอะไรคิดว่าสิ่งที่ตัวเองทำคือดีที่สุด คนอื่นทำดีไม่เท่าเค้า ไม่มีใครสามารถออกความคิดเห็นได้ หรือขัดใจได้ มีอาหารโมโหรุนแรง ในทุกวันตื่นมา ก็จะบ่น ด่า คนโน้นคนนี้ เรื่องโน้นเรื่องนี้ สามารถด่าได้ทุกเรื่อง มองโลกในแง่ร้าย มองผู้อื่นร้ายและผิดเสมอ อาการเหล่านี้ดิฉันพบเจอตั้งแต่เกิด จนตอนนี้อายุ 31 แล้ว ท่านก็ยังเป็นเหมือนเดิมและเริ่มรุนแรงขึ้น เมื่อบ่นและด่าไปเรื่อยๆ ก็เริ่มขู่ว่าจะฆ่าให้ตายให้หมด ถือมีด อาละวาด เป็นแบบนีทุกวัน ซึ่งดิฉันออกมาทำงานจะเจอแบบนี้แค่เช้าและก่อนนอน แต่แม่ต้องทนเจอแบบนี้ตลอดทั้งวัน ไม่สามารถขยับทำอะไรได้ แม่จะทำอะไรก็คอยห้าม อย่าทำเดี๋ยวจะเป็นแบบนั้นแบบนี้ เมื่อ 10 ปีก่อนดิฉันกับแม่เคยไปโรงพยาบาลจิตเวชเพื่อขอคำแนะนำ แต่คุณแจ้งว่าต้องพาพ่อมาพบแพทย์เท่านั้น ซึ่งไม่มีทางเป็นไปได้เลยที่จะพาท่านไปได้ มีวิธีอื่นไหมค่ะที่จะรักษาได้
สวัสดีค่ะ KKJSPภาวะ Narcissistic Personality Disorder คือ โรคบุคลิกภาพผิดปกติชนิดหนึ่ง โดยผู้ป่วยโรคนี้จะมีลักษณะยึดตัวเองเป็นศูนย์กลาง ต้องการการยกยอชื่นชม และขาดความเห็นใจผู้อื่นสามารถอ่านเพิ่มเติมได้ที่นี่ค่ะการที่มีปัญหาเกี่ยวกับสุขภาพจิตใจ โดยเฉพาะปัญหาเกี่ยวบุคลิกภาพการรักษาหลักๆจะเป็นการทำจิตบำบัด ซึ่งคนไข้จะต้องร่วมมือในการเข้ารับการรักษาค่ะหากไม่สามารถพาคนไข้เองไปได้ จะไม่เกิดการรักษาแก่คนไข้คนนั้นๆค่ะการรักษาอาจเป็นการประคับประคองสุขภาพจิตของผู้ที่อยู่รอบข้างแทน ซึ่งสามารถขอคำแนะนำเพิ่มเติมจากจิตแพทย์ได้นะคะ